Trelock U6 er en bøjlelås / cykellås med nøgle. Låsen har et moderne design og er lavet af hærdet stål. Låsens bøjle-diameter er 16 mm. Låsecylinderen er en såkaldt "Anti-borecylinder", som har et dæksel for at beskytte det mod fugt og snavs, hvilket optimerer låsens levetid. Med en længde på 23 cm og en bredde på 10,8 cm er låsen stor nok til at nå gennem et hjul eller låse cyklen fast til noget stationært. Den medfølgende holder er let at fastgøre til cyklens stel og sikrer komfortabel transport af bøjlelåsen. Trelock U6 bøjlelås leveres med 2 nøgler. Låsen er ikke forsikringsgodkendt.